text: El conseller general andorrà Ferran Costa
  Ferran Costa Marimon (Mataró,14 de setembre de 1970) és un polític, empresari i lingüista andorrà. Ha estat secretari general de Liberals d'Andorra des de 2013 a 2015 i va ser escollit conseller per circumscripció nacional a les eleccions generals de 2015.
  És llicenciat en Relacions Internacionals per Knox College, té un màster per la Universitat de Lleida de lingüística aplicada, un postgrau per ESADE Business School en Gestió de petites i mitjanes empreses i actualment és doctorand en lingüística aplicada a la Universitat d'Andorra.
  És gerent de l'escola de llengües Inlingua Andorra des de 1996, propietari d'Inlingua Mataró des de 2004 i membre del Consell d'Administració d'Inlingua Internacional, amb seu a Berna (Suïssa).[1]
  Càrrecs parlamentaris[modifica]
  Va ser membre de la Comissió Legislativa d'Afers Socials des de març de 2015 a desembre de 2017. Actualment és membre de la Comissió Legislativa d'Economia i de la Comissió Permanent. A més és President de la Comissió Legislativa d'Educació, Recerca, Cultura i Esports.[2]